Koreas sosialdemokratiske parti

Koreas sosialdemokratiske parti er et politisk parti i Nord-Korea. Partiet er formelt sosialdemokratisk, og fikk 51 av 687 mandater i Den øverste folkeforsamlingen i 2009. Partiet er ett av tre som tillates i landet og inngår i Den demokratiske front for gjenforening av fedrelandet, som i realiteten styres av Koreas arbeiderparti. Derfor er Koreas sosialdemokratiske parti i virkeligheten et såkalt blokkparti i den totalitære ettpartistaten.

Partiet ble etablert den 3. november 1945 som Koreas demokratiske parti, men myndighetene overtok kontrollen over de nordkoreanske avdelingene. I Sør-Korea ble partiet et ledende opposisjonsparti. I januar 1981 byttet partiet navn til det nåværende. Under den kalde krigen hadde partiet noe kontakt med Liberal-Demokratische Partei Deutschlands, et tilsvarende blokkparti i Øst-Tyskland.

Partileder er Kim Yong-dae.North Side Committee for Implementing June 15 Joint Declaration Meets  KCNA, 30. januar 2007.

Referanser

 Eksterne lenker 


Kategori:Politiske partier i Nord-Korea
Kategori:Politiske partier etablert i 1945
Kategori:1945 i Nord-Korea